Peralea de san Román

Peraleda de San Román es un municipiu español dela provincia de Caçris (Estremaura). 
Quenta con una puebración de 277 abitantis en 2024.

 Símbolos 
120px|izquierda|Escú de Peralea de San Roman
El escúu de Peraleda se defini assina:

cita|Un campu de plata sembrau de peralis de sinopi, frutaus de oru; el jefi de gulis, cargau con un bículu d’abad de oru con sudariu de plata puestu en banda. Al timbri una corona rial cerrá.D.O.E/11 hebreru de 2003/Númeru 18

 Límites del término municipal 

Peraleda limita con:Visol SIGPAC  Ministerio de Medio Ambiente y Medio Rural y Marino de España

Bonal d'Ibor al noroeste;
El Gordu por una pequeña franja al norti;
El Berrocaleju i Valdelacasa de Tajo al noresti;
Garvín al esti i suresti;
Castañal d'Ibor al oesti.

 Estoria 

Es nel sigru XVI} quandu surdi esti pueblu. Algunas delas razonis polas que se data esti emplazamientu en esti momentu estóricu, es, porque en 1494, los Reis Católicus efetuán el primel deslinde i amojonamientu desta çona, sin que consti nel registru Peraleda, i otru datu mu a tenel en cuenta es que la ilesia es del sigru XVI. Se trasladan vecinus de San Román, dela poveda i otrus que llegan de pueblus talaveranus. Desta manera se va puebrandu pocu a pocu, pues nunca tuvú muchas pressonas establecías ena çona; prencipalmenti pol terrenu abruptu i rocosu dela çona. Enos sigrus anterioris, la çona tenía una economía basá prencipalmenti ena ganadería; peru nel sigru XV i dendi el Arzobispau de Toleu, se empiençan a ponel límitis a los ganaderus i se parcela el territoriu, facilitandu el encrimientu dela proción de cerealis, fratalis i viñas en zonas adecuaas alreol del pueblu.

A pesal del nuevu asentamientu, San Román nu se despuebró totalmenti, sinu que permanecerá con bastantis vecinus que siguierun esplotandu las minas de plomu que entavía podemus contemplal enos alreoris deste primel asentamientu de "peraleus". Tamién es nesti lugal ondi s’alcontraban en 1857 sieti manufacturas alcohólicas (fabricación d’aguardienti) que sirvían de sustentu a los sus habitantis. Se conoci que Carlos I visitó estas minas nun viaji que realizó pola comarca nel sigru XVI, i entavía vivían varias familias nesti lugal.

Ala caía del Antiguo Régimen la localiá se constituyó en municipiu constitucional ena región d’Estremaura, con el nombri de Peraleda, pertenciendo dendi 1834 al partido judicial de Navalmoral de la Mata ena provincia de Cáceres.Cervantes Virtual  Nel censu de 1842 contaba con 40 lugaris i 493 habitantis. En 1965 el municipiu creció al incorporal al su términu una parti nu anegá de Talavera la Vieja.Municipio Cóigu INE - 10 141 

 Geografía umana 

 Demografía 

Cuenta con una puebración de 277 abitantis en 2024.

 Conomía 

La conomía de Peraleda de San Román dendi los sus inicius a siu eminentementi agropecuaria, prevaleciendu los cultivus de cerealis, el ganau (cabríu, vacunú, porcinu i de caballerías menoris) i la cría de caça. La endustria se basaba ena minería (avía dos minas de plomu en lo que ogañu son las ruinas de San Román) i varias destilerías d’aguardienti. Peru se caracterizaba pola proción dun excelenti aceiti, herencia delos pueblus i colturas anterioris (comu la musulmana) que habitarun estas comarcas. Duranti tol  i ata la atualiá, la economía del pueblu está basá ena agricoltura i la ganadería. Se tienin datus, que ya en 1928 en Peraleda avía: 3 abacerías (comestiblis), 4 cosecherus d’aceiti, 3 prensas d’aceiti, 4 maestrus albañilis, 1 barbería, 1 carnicería, 2 carpinterías, 1 estancu, 1 farmacia, 2 molinus de harina, 3 herrerías, 1 méicu, 1 mina de plomu, 2 posaas, 1 veterinariu i 4 zapaterías, amás de 9 propietarius prencipalis.

 Patrimoñu 

Ilesia parroquial católica dedicá a San Juan Bautista, pertencienti al Arciprestazgo de Guadalupe, Vicaría de Talavera de la Reina, archidiócesis de Toletu.Parroquias de la Vicaría de Talavera Archidiócesis de Toletu

 Festividades 

Muchas delas fiestas tradicionalis del pueblu estaban relacionás con los mozus que tenían que il a la Mili (serviciu militá) enesistenti ogañu.

Los Quintus: El día 8 de diciembri se hacía la "Señal". Los mozus que entraban en quintas salían polas callis del pueblu, tocandu el Caracol i ofreciendu vinu nuna bota, con el fin de que se conocieran a los quintus dese añu, que eran los que se sorteaban esi añu para il a la mili.

1 de heneru: Los quintus del añu anteriol salían pol pueblu tocandu el Caracol i ofreciendu la bota de vinu a tolos vecinus que s’alcontraban pola calli. Los vecinus le donaban chorizus i pollus que endispués se comían pola nochi. Los chorizus sobrantis se vendían i con los fondus se compraba un carneru, u varius, dependiendu del n.º de quintus.

6 de heneru. Día de Reis.

Se salía col Carneru, debiamenti engalanau con cintas de coloris i rosas, cascabelis i campanillas, pol pueblu. Acompañaus d’amigus i amigas con la bota i el Caracol. Pora nochi se comía el Carneru en compañía de tolos invitaus, generalmenti amigus i familiaris, i se concluía la fiesta cun bali.

Domingu de Carnaval:

Los quintus salientis corrían los gallus, montaus en caballerías adornás con cintas, rosas, cascabelis,

Consistía en cortal la cabeça de los gallus con la manu. Con estu terminaba el añu de quintus, en espera del Sorteu que se celebraba en noviembri.

Martis de Carnaval:

Los quintus entrantis corrían las cintas, con caballerías adornás, etc. I assina se volvía a repetil añu tras añu.

Avía otras festividais importantis comu: Las candelas, del 2 de hebreru, las bodas, que eran unu delos acontecimientus más celebraus i esperaus polos amigus, vecinus i novius. I una celebración que ogañu se sigui realizanu, el ofertoriu, Los días 15 d’abostu i 18 de sietembri, coincidiendu con la festiviá dela Virgi i del Cristu, que consisti ena subasta ena praça delos pueblus de pratus típicus de dulcis (rosquillas, floretas, pestiñus…) elaboraus pol mayordomu (el qual cambea tolos añus) destas dichas fiestas, i cuya recaudaura se entrega a la ilesia del pueblu.

Traución:

 Véasi tamién 

Alija (Peraleda de San Román)

 Referencias